pythainlp/thai-wiki-dataset-v4 huggingface dataset:
ศูนย์ศึกษาการพัฒนาพิกุลทอง

โครงการศูนย์ศึกษาการพัฒนาพิกุลทอง เป็นโครงการอันเนื่องมาจากพระราชดำริ เพื่อพัฒนาพื้นที่พรุในจังหวัดนราธิวาส โดยมีที่ตั้งโครงการ อยู่ที่ ตำบลกะลุวอ อำเภอเมืองนราธิวาส จังหวัดนราธิวาส
ประวัติ.
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ จังหวัดนราธิวาส ในระหว่างวันที่ 18 สิงหาคม - 3 ตุลาคม พ.ศ. 2524 พระองค์ได้เสด็จเยี่ยมราษฎรโดยทั่วไปในเขตพื้นที่จังหวัดนราธิวาส ทอดพระเนตรเห็นสภาพพื้นที่และความจำเป็นที่จะยกระดับความเป็นอยู่ ภาระเศรษฐกิจของประชาชนในพื้นที่จังหวัดให้ดีขึ้น จึงมีพระราชดำริและพระราชกระแสรับสั่งต่อเจ้าหน้าที่และผู้ติดตามเสด็จ ให้พิจารณาปรับปรุงกิจการพัฒนาด้านต่าง ๆ โดยเฉพาะการพัฒนาพื้นที่พรุ โดยมีพระราชกระแสรับสั่งต่อ พระเจ้าวรวงศ์เธอ พระองค์เจ้าจักรพันธ์เพ็ญศิริ องคมนตรี (หม่อมเจ้าพระยศในขณะนั้น) นายชิต นิลพานิช ผู้ว่าราชการจังหวัดนราธิวาส (ในขณะนั้น) นายเล็ก จินดาสงวน ผู้ช่วยอธิบดีกรมชลประทาน (ในขณะนั้น) นายวารินทร์ บุษบรรณ เกษตรจังหวัดนราธิวาส (ในขณะนั้น) นายอำเภอท้องที่ และข้าราชการอื่นที่เกี่ยวข้อง โดยสรุปสาระสำคัญได้ดังนี้
ด้วยพื้นที่จำนวนมากในจังหวัดนราธิวาส เป็นที่ลุ่มต่ำมีน้ำขังตลอดปี ดินมีความอุดมสมบูรณ์ต่ำ ซึ่งมีเนื้อที่ ทั้งหมดประมาณ 300,000 ไร่ ประชากรจำนวนมากไม่มีที่ทำกิน แม้เมื่อระบายน้ำออกหมดแล้วยังยากที่จะใช้ประโยชน์ทางการเกษตรให้ได้ผล ทั้งนี้เนื่องจากดินมีสารไพไรท์ทำให้เกิดกรดกำมะถัน เมื่อดินแห้งทำให้ดินเปรี้ยว ควรปรับปรุงดินให้ดีขึ้น ดังนั้นจึงเห็นสมควรที่จะมีการปรับปรุงพัฒนาโดยให้หน่วยงานต่าง ๆ ที่เกี่ยวข้องเข้ามาดำเนินการศึกษา และพัฒนาพื้นที่พรุร่วมกันแบบผสมผสาน และนำผลสำเร็จของโครงการไปเป็นแบบอย่างในการที่จะพัฒนาพื้นที่พรุในโอกาสต่อไป
การสนองพระราชดำริ ได้มีการร่วมประชุมระหว่างจังหวัดนราธิวาส และ สำนักงาน กปร. โดยมีหม่อมเจ้าจักรพันธ์เพ็ญศิริ จักรพันธุ์ เป็นประธาน เพื่อกำหนดนโยบายเกี่ยวกับการจัดตั้งโครงการศูนย์ศึกษาการพัฒนา โดยให้ชื่อว่า "ศูนย์ศึกษาการพัฒนาพิกุลทอง" สำนักงาน กปร. ได้นำนโยบายดังกล่าวไปประสานหน่วยงานที่เกี่ยวข้องเพื่อศึกษาปัญหาในพื้นที่ และสรุปเป็นข้อเสนอแนะโครงการ ขออนุมัติจากสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) และได้อนุมัติหลักการเมื่อวันที่ 6 มกราคม พ.ศ. 2525
บุญรอด สมทัศน์

พลเอก บุญรอด สมทัศน์ (17 พฤศจิกายน พ.ศ. 2484 – 25 กุมภาพันธ์ พ.ศ. 2567) อดีตรัฐมนตรีว่าการกระทรวงกลาโหม ในรัฐบาลพลเอก สุรยุทธ์ จุลานนท์
ประวัติ.
พลเอก บุญรอด สมทัศน์ เกิดเมื่อวันที่ 17 พฤศจิกายน พ.ศ. 2484 สำเร็จการศึกษาก่อนเข้ารับราชการ จากโรงเรียนเตรียมทหาร รุ่นที่ 1 พ.ศ. 2501 โรงเรียนนายร้อยพระจุลจอมเกล้า รุ่นที่ 12 พ.ศ. 2503 และ โรงเรียนนายร้อยทหารบกฝรั่งเศส พ.ศ. 2507
ด้านชีวิตครอบครัวสมรสกับนางชาลินี สมทัศน์ มีบุตรด้วยกัน 3 คน คือ นายบุลโรจน์ สมทัศน์ นางรสมาลย์ มงคลวิสุทธิ์ และนายบุณยวัฒน์ สมทัศน์ ต่อมานางชาลินี สมทัศน์ ได้เสียชีวิตลง พลเอกบุญรอด สมทัศน์ได้สมรสใหม่กับนางชลทิพย์ สมทัศน์ และได้อยู่ด้วยกันจนถึงอนิจกรรม
พลเอก บุญรอด สมทัศน์ ถึงแก่อนิจกรรม เมื่อวันที่ 25 กุมภาพันธ์ พ.ศ. 2567 สิริอายุ 82 ปี
โรงพยาบาลสุไหงโก-ลก

โรงพยาบาลสุไหงโก-ลก เป็นโรงพยาบาลทั่วไป ขนาด 208 เตียง ตั้งอยู่ในอำเภอสุไหงโก-ลก จังหวัดนราธิวาส ห่างจากชายแดนประเทศมาเลเซียเพียง 500 เมตร
ประวัติ.
โรงพยาบาลสุไหงโก-ลก ตั้งอยู่เลขที่ 1 ถนนทรายทอง 5 ตำบลสุไหงโก-ลก อำเภอสุไหงโก-ลก จังหวัดนราธิวาส เริ่มก่อตั้งขึ้นในปี 2506 รวมเนื้อที่จำนวน 50 ไร่ (เป็นที่ดินจากการรถไฟแห่งประเทศไทย) และได้ก่อสร้างอาคารผู้ป่วยนอกหลังแรก วงเงิน 490,000 บาท ก่อสร้างแล้วเสร็จและเปิดให้บริการแก่ประชาชนครั้งแรกเมื่อวันที่ 1 สิงหาคม 2506 ต่อมามีการก่อสร้างหอผู้ป่วยสามัญ เรือนไม้ จำนวน 30 เตียง
จากการที่กระทรวงสาธารณสุขมีนโยบายปรับปรุงสถานบริการสาธารณสุขให้มีคุณภาพได้มาตรฐานเป็นที่พึงพอใจของประชาชนอย่างยั่งยืน โรงพยาบาลสุไหงโก-ลกจึงมีความมุ่งมั่นที่จะพัฒนาไปสู่องค์กรคุณภาพดังกล่าว
1.วิสัยทัศน์ โรงพยาบาลชั้นนำ ก้าวล้ำเทคโนโลยี ภาคีมีส่วนร่วม
2.พันธกิจ ให้บริการด้านสุขภาพแก่ประชาชนแบบองค์รวม อย่างมีคุณภาพได้มาตรฐาน และมีคุณธรรม 
3.เป้าหมาย (goal) ประชาชนในพื้นที่รับผิดชอบมีส่วนร่วมและมีศักยภาพในการสร้างเสริม สุขภาพในชุมชนของตนเองและมีสุขภาพแข็งแรงประชาชนในพื้นที่รับผิดชอบสามารถเข้าถึงบริการสุขภาพได้อย่างรวดเร็ว ได้มาตรฐาน เสมอภาคเกิดความพึงพอใจ
ยุทธศาสตร์การพัฒนา
1. พัฒนาระบบการสร้างเสริมสุขภาพ และควบคุมป้องกันโรคโดยการมีส่วนร่วมของทุกภาคส่วนมาตรฐาน HPH, HCA
2. พัฒนาระบบบริการให้มีคุณภาพได้มาตรฐาน HA
3. พัฒนาระบบบริหารจัดการให้มีประสิทธิภาพ
4. พัฒนาและส่งเสริมบุคลากรให้เป็นองค์กรเรียนรู้คู่คุณธรรม
อาคารเฉลิมพระชนมพรรษา 51 พรรษาสยามบรมราชกุมารี.
เป็นอาคารผู้ป่วยนอกและหอผู้ป่วยพิเศษแห่งใหม่ในโรงพยาบาลสุไหงโก-ลก อำเภอสุไหงโก-ลก จังหวัดนราธิวาส เนื่องจาก โรงพยาบาลสุไหงโก-ลกเป็นโรงพยาบาลทั่วไปขนาดใหญ่ที่ต้องรองรับการบริการรักษาพยาบาลในเขตจังหวัดนราธิวาสและประเทศเพื่อนบ้านจึงมีความจำเป็นต้องสร้างและขยายขอบเขตการให้บริการ ปัจจุบันโรงพยาบาลสุไหงโก-ลกเป็นโรงพยาบาลทั่วไปอีกแห่งหนึ่งในจังหวัดนราธิวาส
อาคารเฉลิมพระชนมพรรษา 51 พรรษาสยามบรมราชกุมารีเป็นอาคารขนาดความสูง 9 ชั้น โดยสมเด็จพระเทพรัตนฯราชสุดาสยามบรมราชกุมารีเสด็จพระราชดำเนินเปิดเมื่อ วันที่ 8 กุมภาพันธ์ พ.ศ. 2550 โดยได้ขอพระราชทานพระบรมราชานุญาตอันเชิญตรา พระนามาภิไธย ส.ธ. ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีประดิษฐานเหนือยอดตึกด้วย
เจ้าชายแคสเปียน

เจ้าชายแคสเปียน (The Return to Narnia หรือ Prince Caspian เฉยๆ ในบางฉบับ) เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี. เอส. ลูอิส ใน พ.ศ. 2494(ค.ศ. 1951) ถือเป็นเล่มที่สองในชุดถ้านับตามลำดับเวลาที่เขียน แต่ถ้านับตามลำดับเหตุการณ์ในเรื่องถือเป็นลำดับที่สี่ ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช พิมพ์ครั้งแรก พ.ศ. 2545
เนื้อเรื่อง.
เนื้อเรื่องเกิดขึ้นใน พ.ศ. 2484(ค.ศ. 1941) โดยพี่น้องตระกูลพีเวนซี่ทั้ง 4 คนที่เป็นตัวเอกในตู้พิศวงได้กลับมายังดินแดนนาร์เนียอีกครั้ง และพบว่าเวลาในดินแดนนาร์เนียล่วงเลยไปมากกว่าหนึ่งพันปี หลังจากเหตุการณ์ช่วงที่พวกเขาได้ปกครองดินแดนในฐานะพระราชา และพระราชินี (เหตุการณ์ใน ตู้พิศวง)
เด็กทั้งสี่คนได้มีส่วนร่วมในการช่วยเจ้าชายแคสเปียน ชาวเทลมารีน ผู้เป็นเจ้าของบัลลังก์ที่แท้จริงในยุคนั้น ชิงบัลลังก์คืนมาจากพระราชามิราซ อาเขยของพระองค์ที่แย่งบัลลังก์ไป โดยได้รับความช่วยเหลือจากสิงโตอัสลานอีกครั้ง
ช่วงสุดท้ายเด็กทั้งสี่คนได้กลับมายังประเทศอังกฤษ โดยปีเตอร์และซูซานได้รับการบอกกล่าวจากอัสลานว่า ทั้งสองคนโตเกินกว่าจะเข้ามาในนาร์เนียได้อีกแล้ว
เจ้าชายแคสเปียนยังมีบทบาทต่อในหนังสือเล่มถัดไปอีก 2 เล่ม คือ ผจญภัยโพ้นทะเล และเก้าอี้เงิน
ฉบับภาพยนตร์.
หลังจากประสบความสำเร็จใน อภินิหารตำนานแห่งนาร์เนีย ตอน ราชสีห์ แม่มด กับตู้พิศวง ทางวอลท์ ดิสนีย์ พิคเจอร์สนำตอนเจ้าชายแคสเปี้ยนไปสร้างเป็นภาคต่อในชื่อว่าอภินิหารตำนานแห่งนาร์เนีย ตอน เจ้าชายแคสเปี้ยน ได้ฉายในปี พ.ศ. 2551 มีรายชื่อนักแสดงดังต่อไปนี้
วิลเลียม มอสลีย์ แสดงเป็น ปีเตอร์ พีเวนซี 
แอนนา ป็อปเปิลเวลล์ แสดงเป็น ซูซาน พีเวนซี 
สแกนดาร์ คีย์เนส แสดงเป็น เอ็ดมันด์ พีเวนซี
จอร์จี เฮนลีย์ แสดงเป็น ลูซี พีเวนซี 
เบ็น บาร์น แสดงเป็น เจ้าชายแคสเปียน
เลียม นีซัน ให้เสียง อัสลาน
ทิลดา สแวนตัน แสดงเป็น แม่มดขาว
มีชัย วีระไวทยะ

มีชัย วีระไวทยะ (เกิด 17 มกราคม พ.ศ. 2484) กรรมการสภามหาวิทยาลัยมหิดลกรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 อดีตนักแสดงชาวไทย อดีตรัฐมนตรีประจำสำนักนายกรัฐมนตรี เป็นบุคคลมีชื่อเสียงจากบทบาทการรณรงค์การใช้ถุงยางอนามัย สำหรับการคุมกำเนิด และป้องกันโรคติดต่อทางเพศสัมพันธ์ โดยเป็นผู้ก่อตั้งสมาคมพัฒนาประชากรและชุมชน ตั้งแต่ พ.ศ. 2517 จนทำให้ช่วงนั้นคนไทยนิยมเรียกชื่อถุงยางอนามัยว่า "ถุงมีชัย"
ประวัติ.
มีชัยเกิดวันที่ 17 มกราคม พ.ศ. 2484 เป็นบุตรของนายแพทย์ สมัค วีระไวทยะ กับแพทย์หญิง อิสซาเบลลา แมคคินนอน "เอลลา" โรเบิร์ตสัน มีพี่น้องสี่คน
สกุลของบิดาเป็นชาวไทยเชื้อสายจีน มีบรรพบุรุษอพยพจากทางตอนใต้ของจีนเข้ามาลงหลักปักฐานในจังหวัดสมุทรสงครามตั้งแต่ศตวรรษที่ 19 เป็นต้นมา บิดาได้ทุนเล่าเรียนหลวงจากพระบาทสมเด็จพระมงกุฎเกล้าเจ้าอยู่หัวเพื่อศึกษาต่อด้านการแพทย์ที่ประเทศอังกฤษ เขาเป็นหลานป้าของคุณหญิงจำนง พิณพากย์พิทยเภทผู้ได้รับทุนหลวงจากสมเด็จพระศรีสวรินทิราบรมราชเทวี พระพันวัสสาอัยยิกาเจ้าสำหรับศึกษาต่อด้านพยาบาลที่สหรัฐ ส่วนสกุลของเอลลา มารดา เป็นชาวสกอตชนชั้นกลางค่อนไปทางสูง มีตาคือเดวิด แอนเดอร์สัน โรเบิร์ตสัน เป็นข้าราชการกรมศุลกากรของอังกฤษ
มีชัยได้รับการเลี้ยงดูอย่างไทย ใช้ภาษาไทย ไปโรงเรียนไทย ถือธรรมเนียมไทย และศึกษาศาสนาพุทธเช่นเดียวกับเด็กไทยทั่วไป ด้วยความที่มีบิดาเป็นชาวพุทธ และมารดาเป็นแองกลิคัน มารดาจึงไม่บังคับให้ลูกนับถือศาสนาใดแต่ให้ศึกษาไปก่อน แม้จะเคยพาลูก ๆ ไปคริสตจักรไคร้สตเชิชบ้างนาน ๆ ครั้ง มีชัยกล่าวว่าปัจจุบันตนยังไม่เลือกว่าจะนับถือศาสนาใด
จบการศึกษาปริญญาตรี สาขาเศรษฐศาสตร์ จากมหาวิทยาลัยเมลเบิร์น 
สมรสกับหม่อมราชวงศ์บุตรี วีระไวทยะ (นามสกุลเดิม กฤดากร) รองอธิบดีกรมราชเลขานุการในพระองค์
การทำงาน.
นายมีชัย วีระไวทยะ เคยได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรี ในรัฐบาลนายอานันท์ ปันยารชุน 2 สมัย และได้รับการแต่งตั้งเป็นวุฒิสมาชิกอีกหลายสมัย
ในปี พ.ศ. 2513 นายมีชัย ได้รับบทบาทแสดงนำเป็น โกโบริ ในละครเรื่อง คู่กรรม ออกอากาศทางสถานีโทรทัศน์ ช่อง 4 บางขุนพรหม 
นายมีชัยได้รับรางวัลแมกไซไซ สาขาบริการสาธารณะ ในปี พ.ศ. 2537 และรางวัลสมเด็จเจ้าฟ้ามหิดล สาขาสาธารณสุข ในปี พ.ศ. 2552 (เมื่อวันที่ 3 ธันวาคม พ.ศ. 2552)
ซีชาโดว์

ซีชาโดว์ หรือ เรือล่องหน  เป็นผลงานการสร้างของบริษัทล็อกฮีด สร้างให้กับกองทัพเรือสหรัฐฯ โดยการหน้านี้มีการสร้างเรือในลักษณะนี้มาแล้วในปี ค.ศ. 1970 แต่มีขนาดเล็กกว่า เรือซีชาโดว์ถูกสร้างขึ้นเพื่อการทดสอบเทคโนโลยีการควบคุมเรือ มีกำลังพลประจำเรือ 4 นาย ซีชาโดว์ถูกทดสอบเป็นครั้งแรกในระหว่างปี 1985-1986 และถูกทดลองในช่วงเวลากลางคืนเพื่อปิดเป็นความลับ ในช่วงกลางวันจะนำขึ้นไปไว้บนอู่ลอยที่ปิดอย่างมิดชิดซึ่งเรือถูกเก็บรักษาไว้เป็นความลับเป็นเวลานานกว่า 7 ปี และถูกเปิดเผยในวันที่ 11 เมษายน ค.ศ. 1993 โดยการทดลองในเวลากลางวันอย่างไม่เป็นความลับ รูปแบบของเรือซีชาโดว์มีลักษณะคล้ายเครื่องบิน เอฟ-117 ไนท์ฮ็อค ที่สร้างขึ้นโดยบริษัทล็อกฮีดเช่นเดียวกัน เรือซีชาโดว์มีพื้นสัมผัสน้ำน้อยมากบริเวณข้างลำตัวเรือพอนทูนทั้งสองข้างจะสัมผัสน้ำส่วนบริเวณกลางจะยกลอย มีการติดตั้งระบบขับเคลื่อนด้วยระบบ ดีเซล-ไฟฟ้า เครื่องยนต์ดีเซลจะอยู่บริเวณส่วนหัวของตัวเรือ ส่วนมอเตอร์ไฟฟ้าจะขับเพลาใบจักรที่ติดตั้งอยู่บริเวณส่วนพอนทูนที่สัมผัสน้ำ ภารกิจของเรือซีชาโดว์คือไว้เป็นฐานยิงอาวุธนำวิถีพื้นสู่อากาศเพื่อปกป้องกองเรือบรรทุกเครื่องบินจากเครื่องบินข้าศึก
รายละเอียด ซีชาโดว์.
ข้อมูลจำเพาะ
ขรรค์ชัย บุนปาน

ขรรค์ชัย บุนปาน (ชื่อเล่น: ช้าง) หนึ่งในผู้ก่อตั้งหนังสือพิมพ์มติชนรายวัน, ประธานกรรมการ บริษัท มติชน จำกัด (มหาชน), นักหนังสือพิมพ์, คอลัมนิสต์, นักเขียนรางวัลศรีบูรพา ประจำปี พ.ศ. 2548
ประวัติ.
นายขรรค์ชัย เกิดเมื่อวันพฤหัสบดีที่ 20 พ.ศ. 2487 ( ปี) ที่จังหวัดราชบุรี จบชั้นมัธยมศึกษา ที่โรงเรียนวัดนวลนรดิศ และอุดมศึกษา ที่คณะโบราณคดี มหาวิทยาลัยศิลปากร เคยเป็นพนักงานบริษัท เนชั่นมัลติมีเดียกรุ๊ป มีงานเขียนตั้งแต่สมัยยังเรียนหนังสือ ทั้งบทกวีและเรื่องสั้น ลงในนิตยสารหลายฉบับ เช่น สยามรัฐสัปดาหวิจารณ์, ชาวกรุง, ช่อฟ้า, เฟื่องนคร, สามยอด, หนุ่มเหน้าสาวสวย เป็นต้น
หลังจากเรียนจบ เข้าทำงานเป็นครูสอนภาษไทยที่โรงเรียนมาแตร์เดอีวิทยาลัย ต่อมาทำงานเป็นผู้จัดการฝ่ายประชาสัมพันธ์ ห้างเซ็นทรัล และเป็นนักข่าว ที่หนังสือพิมพ์สยามรัฐ ครั้งหนึ่ง ความคมคายของขรรค์ชัย ถูกใจ ม.ร.ว.คึกฤทธิ์ ปราโมช เป็นนักหนา เมื่อท่านถามว่า วิธีคุมกำเนิดที่ดีที่สุดคืออะไร ขรรค์ชัยตอบกลับไปว่า "คุมกำหนัด" นอกจากนี้ เป็นผู้กล่าวคำคม "โลกมีไว้เหยียบ ไม่ได้มีไว้แบก"
เมื่อปี พ.ศ. 2548 ขรรค์ชัยได้รับ"รางวัลเกียรติคุณพิเศษ 100 ปี ศรีบูรพา" สาขานักหนังสือพิมพ์ เนื่องในการจัดงาน "100 ปี ศรีบูรพา (กุหลาบ สายประดิษฐ์)" ซึ่งมีเกียรติยศเทียบเท่ารางวัลศรีบูรพา มีบุตรสาวคือ น.ส.ปานบัว บุนปาน บรรณาธิการสำนักพิมพ์มติชน
ในวันที่ 23 มิถุนายน พ.ศ. 2558 ศาลทหารออกหมายจับเขาข้อหาขัดคำสั่งคณะรักษาความสงบแห่งชาติ มีการถอนหมายจับในวันเดียวกัน
ฉลองภพ สุสังกร์กาญจน์

ฉลองภพ สุสังกร์กาญจน์ (10 เมษายน พ.ศ. 2493 – 23 สิงหาคม พ.ศ. 2567) อดีตรัฐมนตรีว่าการกระทรวงการคลัง ในรัฐบาล พลเอก สุรยุทธ์ จุลานนท์
การทำงาน.
ฉลองภพ สุสังกร์กาญจน์ เริ่มทำงานที่สำนักงานคณะกรรมการพัฒนาการเศรษฐกิจและสังคมแห่งชาติ ในฐานะผู้นำโครงการวิจัย ต่อมาในปี พ.ศ. 2520–2522 ได้ทำงานเป็นอาจารย์สอนวิชาเศรษฐศาสตร์ มหาวิทยาลัยแคลิฟอร์เนีย เบิร์กลีย์ สหรัฐ จากนั้นในปี พ.ศ. 2522 เป็นนักเศรษฐศาสตร์ประจำธนาคารโลก กรุงวอชิงตัน ต่อมาในปี พ.ศ. 2528 ได้กลับมาทำงานที่สถาบันวิจัยเพื่อการพัฒนาประเทศไทย (ทีดีอาร์ไอ) จนได้รับตำแหน่งเป็นประธานสถาบันทีดีอาร์ไอ เมื่อปี พ.ศ. 2539
ในทางการเมืองเคยได้รับแต่งตั้งเป็นกรรมการนโยบายเพื่อเสถียรภาพและความมั่นคงทางเศรษฐกิจ ในรัฐบาลของนายบรรหาร ศิลปอาชา เป็นที่ปรึกษานายกรัฐมนตรีด้านเศรษฐกิจและการต่างประเทศ (ชวลิต ยงใจยุทธ) และเป็นกรรมการคณะกรรมการพัฒนาการเศรษฐกิจและสังคมแห่งชาติ (สภาพัฒน์ฯ) ต่อจากนั้นในปี พ.ศ. 2550 จึงได้เข้ามารับตำแหน่งรัฐมนตรีว่าการกระทรวงการคลัง ในรัฐบาลของพลเอกสุรยุทธ์ จุลานนท์
โฆสิต ปั้นเปี่ยมรัษฎ์

โฆสิต ปั้นเปี่ยมรัษฎ์ อดีตรองนายกรัฐมนตรี และรัฐมนตรีว่าการกระทรวงอุตสาหกรรม และรักษาการรัฐมนตรีว่าการกระทรวงเทคโนโลยีสารสนเทศและการสื่อสาร อดีตเลขาธิการนายกรัฐมนตรี (พลเอกสุจินดา คราประยูร) อดีตรัฐมนตรีอีกหลายสมัย และอดีตประธานกรรมการบริหารธนาคารกรุงเทพ
ประวัติ.
โฆสิต เกิดเมื่อวันที่ 28 พฤษภาคม พ.ศ. 2486
การศึกษา.
นายโฆสิต ปั้นเปี่ยมรัษฎ์ เกิดและโตที่ย่านบางลำพู กรุงเทพมหานคร จบการศึกษาชั้นมัธยมศึกษา จากโรงเรียนเซนต์คาเบรียล ต่อมาเมื่อปี พ.ศ. 2506 สำเร็จการศึกษาระดับปริญญาตรี สาขาการคลัง (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย ในปี พ.ศ. 2508 จบปริญญาโท ด้านเศรษฐศาสตร์ จากมหาวิทยาลัยแมรีแลนด์ สหรัฐอเมริกา และเข้ารับการอบรมหลักสูตรของวิทยาลัยป้องกันราชอาณาจักร ในปี พ.ศ. 2531
การทำงาน.
เริ่มทำงานเป็นนักเศรษฐศาสตร์ ประจำธนาคารโลก ที่กรุงวอชิงตัน ดี.ซี. สหรัฐอเมริกา ต่อมาจึงกลับมารับราชการจนได้รับตำแหน่งสูงสุดคือ รองเลขาธิการคณะกรรมการพัฒนาการเศรษฐกิจและสังคมแห่งชาติ (สศช.)
เริ่มเข้าสู่งานการเมืองโดยการรับตำแหน่งเลขาธิการนายกรัฐมนตรี (พลเอกสุจินดา คราประยูร) ในปี พ.ศ. 2535 และรับตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุน และรับตำแหน่งรัฐมนตรีว่าการกระทรวงเกษตรและสหกรณ์อีกครั้ง ในรัฐบาลของนายอานันท์ พ.ศ. 2535
ต่อมาในปี พ.ศ. 2537 ได้เข้ารับตำแหน่งกรรมการบริหารธนาคารกรุงเทพ จนกระทั่งในปี พ.ศ. 2539 จึงได้รับตำแหน่งรัฐมนตรีว่าการกระทรวงอุตสาหกรรม ในรัฐบาลของนายบรรหาร ศิลปอาชา แทนนายไชยวัฒน์ สินสุวงศ์ และตำแหน่งรัฐมนตรีว่าการกระทรวงการคลัง ในรัฐบาลของพลเอกชวลิต ยงใจยุทธ แทนนายทนง พิทยะ หลังจากนั้นในปี พ.ศ. 2542 จึงได้เข้ารับตำแหน่งประธานกรรมการบริหารธนาคารกรุงเทพ
นายโฆสิต กลับเข้าสู่งานการเมืองอีกครั้ง ในรัฐบาลของพลเอกสุรยุทธ์ จุลานนท์ โดยรับตำแหน่งรองนายกรัฐมนตรี และรัฐมนตรีว่าการกระทรวงอุตสาหกรรม และได้รับแต่งตั้งให้รักษาการรัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที) แทนนายสิทธิชัย โภไคยอุดม ซึ่งลาออกจากตำแหน่งจากกรณีการถือหุ้นเกินร้อยละ 5 ตั้งแต่วันที่ 30 กันยายน พ.ศ. 2550
นายโฆสิต เคยได้รับแต่งตั้งเป็นสมาชิกวุฒิสภา เมื่อปี พ.ศ. 2539
ถึงแก่อสัญกรรม.
นายโฆสิต ถึงแก่อสัญกรรม ด้วยโรคมะเร็งตับ เมื่อวันที่ 1 มิถุนายน พ.ศ. 2559 ณ โรงพยาบาลจุฬาลงกรณ์ อายุ 73 ปี โดยพลเอก เปรม ติณสูลานนท์ ประธานองคมนตรีและรัฐบุรุษ เป็นผู้แทนพระองค์ ในการพระราชทานน้ำหลวง
ประมาณ ชันซื่อ

ประมาณ ชันซื่อ (1 มิถุนายน พ.ศ. 2479 – 7 กุมภาพันธ์ พ.ศ. 2550) อดีตปลัดกระทรวงยุติธรรม อดีตประธานศาลฎีกา
ประวัติ.
ประมาณ เกิดเมื่อวันที่ 1 มิถุนายน พ.ศ. 2479 เป็นบุตรอำมาตย์โท เอกยู้ ชันซื่อ เป็นน้องชายร้อยตำรวจตรี วรรณ ชันซื่อ อดีตประธานวุฒิสภา และอดีตประธานรัฐสภา ด้านครอบครัวสมรสกับนางอำพันศรี ชันซื่อ มีบุตร 3 คน คือ
สำเร็จการศึกษาระดับมัธยมศึกษาจากโรงเรียนอัสสัมชัญ ปริญญาตรีคณะนิติศาสตร์ มหาวิทยาลัยธรรมศาสตร์ เนติบัณฑิตไทย ปริญญาโทนิติศาสตร์มหาบัณฑิต มหาวิทยาลัยเยล ประเทศสหรัฐอเมริกา และปริญญาเอกดุษฎีกิตติมศักดิ์ มหาวิทยาลัยเปปเปอร์ไดน์ ประเทศสหรัฐอเมริกา
การรับราชการ.
ประวัติรับราชการตำแหน่งสำคัญ อาทิ อธิบดีผู้พิพากษาศาลภาค 5 ,ภาค 9 และ เป็นปลัดกระทรวงยุติธรรม สมัยวิกฤตตุลาการ ยุคคณะรักษาความสงบเรียบร้อยแห่งชาติ (รสช.) ครองอำนาจ ก่อนก้าวขึ้นดำรงตำแหน่งประธานศาลฎีกาในปี 2535 - 2539 รวม 4 ปี เป็นผู้ริเริ่มก่อตั้งสถาบันพัฒนาข้าราชการฝ่ายตุลาการ ริเริ่มหลักสูตรวิทยาลัยผู้บริหารงานยุติธรรมระดับสูง หรือ บยส. และริเริ่มการเสนอต่ออายุข้าราชการตุลาการที่ เกษียณอายุราชการ 60 ปี ให้ดำรงตำแหน่งผู้พิพากษาอาวุโสถึงอายุ 65 ปี
นายประมาณยังเคยถูกลอบสังหารเมื่อครั้งดำรงตำแหน่งประธานศาลฎีกา เมื่อปี 2536 แต่ตำรวจกองปราบปราม นำโดย พล.ต.ต.ล้วน ปานรศทิพ ผบก.ป. (ยศในขณะนั้น) จับกุมมือปืนได้ก่อนลงมือ มีการขยายผลจับกุมผู้ต้องหาอีกหลายคน กระทั่งไปสู่จับกุมผู้จ้างวานได้ในที่สุด ซึ่งต่อมาวันที่ 29 กันยายน พ.ศ. 2551 ศาลอาญากรุงเทพใต้ได้พิพากษาจำคุก 25 ปี จำเลยอันประกอบด้วยนายสมพร เดชานุภาพ, นายเณร มหาวิไล, นายอภิชิต อังศุธรางกูล และ รศ.รังสรรค์ ต่อสุวรรณ อดีตรองคณบดีคณะสถาปัตยกรรมศาสตร์ จุฬาลงกรณ์มหาวิทยาลัย 
ถึงแก่อนิจกรรม.
ประมาณ ชันซื่อ ถึงแก่อนิจกรรมอย่างสงบด้วยโรคปอดติดเชื้อ เมื่อวันที่ 7 กุมภาพันธ์ พ.ศ. 2550 สิริอายุได้ 70 ปี หลังเข้ารับการรักษาตัวที่ห้องไอซียู 8 ชั้น 9 โรงพยาบาลรามาธิบดี ตั้งแต่วันที่ 3 มกราคม พ.ศ. 2550 มีพิธีพระราชทานเพลิงศพเมื่อวันที่ 3 มิถุนายน พ.ศ. 2550 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
หม่อมราชวงศ์เจตจันทร์ ประวิตร

พลตำรวจตรี หม่อมราชวงศ์เจตจันทร์ ประวิตร เกิดที่กรุงเทพมหานคร เมื่อวันที่ 26 พฤศจิกายน พ.ศ. 2478 เป็นบุตรคนโตของหม่อมเจ้าจิตร์ปรีดี ประวิตร และหม่อมหลวงเหมือนจันทร์ ดารากร (ธิดาเจ้าพระยาศรีพิพัฒน์ (หม่อมราชวงศ์มูล ดารากร))
หม่อมราชวงศ์เจตจันทร์ สมรสกับ คุณหญิงสุปรียา ประวิตร ณ อยุธยา (รักตประจิต) มีบุตร 2 คน คือ 
รับการศึกษาชั้นประถมที่ โรงเรียนราชินี และมาต่อชั้นมัธยมศึกษาและเตรียมอุดมศึกษา ที่วชิราวุธวิทยาลัยและโรงเรียนเทพศิรินทร์ แล้วเดินทางไปศึกษาต่อที่ โรงเรียน จีลอง แกรมมา สกูล จบการศึกษาด้านวิศวกรรมเครื่องกล เมลเบิร์น เทคนิคอล คอลเลจ ประเทศออสเตรเลีย ศึกษาวิชาตำรวจและสายตรวจวิทยุ ที่สหรัฐอเมริกา ศึกษาวิชาบรรเทาสาธารณภัยที่ประเทศอังกฤษ 2 ปี ก่อนเข้ารับราชการตำรวจเมื่อปี 2498 โดยเป็นตำรวจสังกัดกองตำรวจยานยนต์ สมัย พล.ต.อ.เผ่า ศรียานนท์ เป็นอธิบดีกรมตำรวจ ต่อมาในปี 2503 ได้ย้ายมาสังกัดกองตำรวจดับเพลิง ได้เลื่อนยศเป็น ร.ต.อ. ในตำแหน่งหัวหน้าแผนกช่าง จนขึ้นดำรงตำแหน่งผู้บังคับการตำรวจดับเพลิง เมื่อปี 2516 และเป็น ผช.ผบช.น. อีกตำแหน่งหนึ่งด้วย ทั้งยังเป็นผู้ก่อตั้งรถวิทยุสายตรวจนครบาล และรถวิทยุตำรวจทางหลวง ก่อตั้งอาสาสมัครบรรเทาสาธารณภัยและลูกเสือดับเพลิง และก่อตั้งหน่วยดับเพลิงของประชาชน 111 สถานี รวมถึงเป็นประธานผู้ก่อตั้งสโมสรกีฬาราชประชา และดำรงตำแหน่งนายกสมาคมอาสาสมัครบรรเทาสาธารณภัย แห่งประเทศไทย ได้รับการแต่งตั้งจากรัฐบาลให้เป็นผู้ทรงคุณวุฒิ คณะกรรมการป้องกันอุบัติภัยแห่งชาติ สำนักนายกรัฐมนตรี อย่างต่อเนื่องมาหลายวาระตั้งแต่ ปี 2533 ได้สร้างราชประชาสปอร์ตชูเล่ย์ สำหรับเก็บตัวนักกีฬา และศูนย์ฝึกดับเพลิงและกู้ภัยที่อำเภอปากช่อง จังหวัดนครราชสีมา
ม.ร.ว.เจตจันทร์ ประวิตร เคยลงสมัครรับเลือกตั้งผู้ว่าราชการกรุงเทพมหานคร เมื่อ พ.ศ. 2528 ในนามพรรคประชากรไทย แต่พ่ายแพ้พลตรีจำลอง ศรีเมือง ไม่ได้รับเลือก
พล.ต.ต. ม.ร.ว.เจตจันทร์ ประวิตร ถึงแก่อนิจกรรมด้วยโรคหลอดเลือดหัวใจ เมื่อ 29 มกราคม พ.ศ. 2550 เวลา 19.45 น.
วันช้างไทย

วันช้างไทย ริเริ่มจากคณะอนุกรรมการประสานงานการอนุรักษ์ช้างไทย ซึ่งเป็นหน่วยงานประสานงาน องค์การภาครัฐและเอกชนที่ทำงานเกี่ยวกับการอนุรักษ์ช้างไทยคณะกรรมการเอกลักษณ์ของชาติ สำนักเลขาธิการนายกรัฐมนตรี เนื่องจากเล็งเห็นว่าหากมีการสถาปนาวันช้างไทยขึ้น จะช่วยให้ประชาชนคนไทย หันมาสนใจช้าง รักช้าง หวงแหนช้าง ตลอดจนให้ความสำคัญต่อการให้ความช่วยเหลืออนุรักษ์ช้างมากขึ้น
คณะอนุกรรมการฯ จึงได้พิจารณาหาวันที่เหมาะสม ซึ่งครั้งแรกได้พิจารณาเอาวันที่สมเด็จพระนเรศวรมหาราชทำยุทธหัตถี มีชัยชนะเหนือพระมหาอุปราชา แต่วันดังกล่าวถูกใช้เป็นวันกองทัพไทยไปแล้ว จึงได้พิจารณาวันอื่น และเห็นว่าวันที่ 13 มีนาคม ซึ่งเป็นวันที่คณะกรรมการคัดเลือกสัตว์ประจำชาติ มีมติให้ช้างเผือกเป็นสัญลักษณ์ของประเทศไทยนั้นมีความเหมาะสม จึงได้นำเสนอมติตามลำดับขั้นเข้าสู่คณะรัฐมนตรี โดยได้รับการสนับสนุนจากกระทรวงเกษตรและสหกรณ์อีกทางหนึ่ง ซึ่งคณะรัฐมนตรีได้มีมติเมื่อ 26 พฤษภาคม พ.ศ. 2541 เห็นชอบให้ วันที่ 13 มีนาคม ของทุกปี เป็น วันช้างไทย และได้ประกาศสำนักนายกรัฐมนตรีเมื่อ 29 พฤษภาคม พ.ศ. 2541ลงในราชกิจจานุเบกษา เมื่อ 18 มิถุนายน พ.ศ. 2541
ผลจากการที่ประเทศไทยมีวันช้างไทยเกิดขึ้น นับเป็นการยกย่องให้เกียรติว่าเป็นสัตว์ที่มีความสำคัญอีกครั้ง นอกเหนือจากเกียรติที่ช้างเคยได้รับในอดีต ไม่ว่าจะเป็นช้างเผือกในธงชาติ หรือช้างเผือกที่เป็นสัญลักษณ์ของประเทศ หรือสัตว์คู่พระบารมีของพระมหากษัตริย์
บัวบาน ผามั่ง

บัวบาน ผามั่ง ชื่อเล่น เอ เกิดวันที่ 27 ธันวาคม พ.ศ. 2526 ที่จังหวัดเชียงราย เป็นนักกรีฑา ที่ได้รับรางวัลเหรียญทองพุ่งแหลนในเอเชียนเกมส์ 2006 และซีเกมส์ 3 สมัย
บัวบาน มีบิดา นายไกรทอง ผามั่ง มารดา นางคำเอ้ย ผามั่ง จบการศึกษาระดับชั้นอนุบาลถึงประถมศึกษาจาก โรงเรียนบ้านทุ่งหลวง (จ. เชียงราย) และมัธยมศึกษาจาก โรงเรียนดำรงราษฎร์สงเคราะห์ ปัจจุบันศึกษาในระดับอุดมศึกษาที่ คณะนิติศาสตร์ มหาวิทยาลัยศรีปทุม
บัวบาน เริ่มเล่นกีฬาครั้งแรก อายุ 12 ปี แข่งขันรายการแรก เยาวชนเอเชียที่บรูไน ได้ที่ 2 โดยมีผลงานดังต่อไปนี้
บัวหลวง

บัวหลวง หรือ บัวหลวงอินเดีย  เป็นพืชน้ำในสกุลบัวหลวง (Nelumbo) วงศ์บัว (NELUMBONACEAE)
สายพันธุ์ดอกบัวหลวง.
1. บัวหลวงพันธุ์ดอกสีชมพู (บัวแหลมชมพู) มีชื่อว่า ปทุม ปัทมา โกกระนต หรือโกกนุต ดอกขนาดใหญ่ ดอกตูมเป็นรูปไข่ ปลายเรียวสีชมพู กลีบดอกชั้นนอกมี 4-5 กลีบ รูปไข่มีขนาดเล็ดเรียงตัวกัน 2 ชั้น ส่วนกลางของกลีบมีรูปร่างโค้งป่อง ตรงกลางสีชมพูอมเขียว ส่วนกลีบดอกชั้นกลางและชั้นในสีชมพูเข้ม โคนกลีบดอกสีขาวนวล มีประมาณ 13-14 กลีบ เรียงตัวเป็นชั้น ประมาณ 3 ชั้น อยู่โดยรอบฐานดอก กลีบชั้นนอกและชั้นในมีสีและรูปร่างคล้ายชั้นกลางแต่เล็กกว่ากลีบในชั้นกลาง
2. บัวหลวงพันธุ์ดอกสีขาว (บัวแหลมขาว) มีชื่อว่า บุณฑริกหรือปุณฑริก ดอกขนาดใหญ่เป็นรูปไข่ ปลายเรียว คล้ายบัวพันธุ์ปทุม ดอกมีสีขาวประกอบด้วยกลีบดอกชั้นนอกสีขาวอมเขียว ส่วนกลีบในชั้นกลางและชั้นในสีขาวปลายกลีบดอกสีชมพูเรื่อ ๆ รูปร่างของกลีบและการเรียงตัวของกลีบดอกคล้ายดอกบัวพันธุ์ปทุม
3. บัวหลวงพันธุ์ดอกสีชมพูซ้อน (บัวฉัตรชมพู) มีชื่อว่า สัตตบงกช ดอกมีขนาดใหญ่ ดอกตูมเป็นรูปไข่ทรงป้อม สีชมพู ประกอบด้วยกลีบนอกเป็นรูปรี มี 4-7 กลีบ กลีบเล็กเรียนซ้อนกันเป็นชั้น 2-3 ชั้น สีเขียวอมชมพู กลีบในสีชมพูตลอด ส่วนโคนกลีบที่ติดกับฐานรองดอกมีสีขาวอมเหลือง กลีบในมีประมาณ 12-16 กลีบ กลีบในชั้นนอกและชั้นในมีขนาดเล็กกว่าชั้นกลาง เป็นรูปไข่ที่มีส่วนกว้างอยู่ด้านบน เกสรตัวผู้ชั้นนอก ๆ เป็นหมัน โดยมีก้านชูที่เป็นเกสรตัวผู้ที่เป็นแผ่นบาง ๆ สีชมพูคล้ายกลีบในแต่มีขนาดเล็กกว่า ไม่มีอับเรณู แต่ปลายกลีบมีส่วนยื่นออกมาที่มีฐานเรียวเล็ก ส่วนปลายพองใหญ่ มีสีขาวนวล
4. บัวหลวงพันธุ์ดอกสีขาวซ้อน (บัวฉัตรขาว) มีชื่อว่า สัตตบุตย์ ดอกมีขนาดใหญ่ ดอกตูมเป็นรูปไข่ทรงป้อม คล้ายบัวพันธุ์สัตตบงกช ดอกมีสีขาว ซ้อนกันหลายชั้น ดอกประกอบด้วยกลีบดอกสีเขียวอมขาว ส่วนกลีบชั้นในสีขาวตลอด ส่วนรูปทรงและการเรียงตัวของกลีบดอกจะมีลักษณะคล้ายกับบัวพันธุ์สัตตบงกช
ดอกไม้ประจำจังหวัด.
ดอกบัวหลวงเป็นดอกไม้ประจำจังหวัดปทุมธานี พิจิตร สุโขทัย และหนองบัวลำภู
วันข้าราชการพลเรือน

วันข้าราชการพลเรือน ตรงกับวันที่ 1 เมษายน ของทุกปี สืบเนื่องจากพระราชบัญญัติระเบียบข้าราชการพลเรือนพุทธศักราช 2471 ซึ่งเป็นการจัดระเบียบข้าราชการฝ่ายพลเรือนให้เป็นมาตรฐาน มีผลใช้บังคับในวันที่ 1 เมษายน พ.ศ. 2471 จึงได้ถือวันนี้เป็นวันข้าราชพลเรื่อนตั้งแต่นั้นมา 
การจัดงานในวันข้าราชการพลเรือน มีเป็นครั้งแรกในปี พ.ศ. 2522 หัวใจของงานส่วนใหญ่ เป็นการมอบเกียรติบัตรยกย่อง สดุดีข้าราชการดีเด่น ในส่วนกลางนายกรัฐมนตรีเป็นประธาน ในส่วนภูมิภาค ผู้ว่าราชการจังหวัดเป็นประธาน
อัมพร แหวนเพชร

อัมพร แหวนเพชร (เกิด 29 กรกฎาคม พ.ศ. 2514) หรือชื่อจริง สุภาภรณ์ เหรียญเพชร ชื่อเล่น เกด เป็นนักร้องลูกทุ่งหญิง ที่ร้องเพลงช้าได้ดีเป็นพิเศษ เธอมีผลงานออกมาหลายชุดแล้วทั้งในแบบผลงานเดี่ยว และผลงานกลุ่ม โดยมีผลงานเป็นที่รู้จักของแฟนเพลงหลายเพลง
ประวัติ.
อัมพร แหวนเพชร หรือชื่อจริง สุภาภรณ์(ปัจจุบันเปลี่ยนชื่อเป็น วัชราพร) เหรียญเพชร เกิดเมื่อวันที่ 29 กรกฎาคม พ.ศ. 2514 ที่ อำเภออู่ทอง จังหวัดสุพรรณบุรี เป็นบุตร ของหก และหอม เหรียญเพชร มีพี่น้อง 4 คน โดยอัมพรเป็นน้องคนสุดท้อง
ชีวิตในวัยเด็กพบกับความลำบากมาโดยตลอด เนื่องจากครอบครัวเป็นเกษตรกรยากจน ที่ไม่มีที่ทำกิน เธอต้องตื่นตั้งแต่เช้ามืด เพื่อช่วยทางบ้านเก็บพริกในไร่มาตั้งแต่จำความได้ อาหารการกินนานๆครั้งจึงจะได้กินดีๆกับเขา บ้านที่ใช้อยู่อาศัย ก็เรียกว่ากระต๊อบก็น่าจะได้ แต่อัมพร เป็นเด็กที่ชื่นชอบการร้องเพลงลูกทุ่งมาก โดยเธอบอกว่าเธอได้เชื้อมาจากแม่ที่ร้องเพลงได้เพราะมาก และมีเสียงเหมือนผ่องศรี วรนุชมาก แต่ไม่มีโอกาสเป็นนักร้องเพราะหนีตามพ่อของเธอมา 
จนกระทั่งเมื่อเรียนถึงชั้นประถมศึกษาปีที่ 4 ครูชนะ พุทธิมัย ครูประจำชั้นคนใหม่ของเธอได้เห็นแววในการเป็นนักเรียนของลูกศิษย์ จึงฝึกสอนให้ร้องเพลง และพาไปประกวดตามเวทีต่างๆ ทั้งระดับอำเภอ และจังหวัด แต่ด้วยความที่เป็นคนขี้อาย และร้องค่อมจังหวะ เธอจึงตกรอบอยู่ร่ำไป ในที่สุดครูก็เบื่อที่จะผลักดัน พอจบชั้น ป.6 อัมพร จึงกลับไปเป็นสาวชาวไร่พริก ไร่อ้อยตามเดิม 
ในช่วงอายุ 14 - 15 เมื่อมีเวลาว่าง อัมพรก็ไปฝึกร้องเพลงในวงดนตรีของญาติๆ และได้ร้องตามงานบวชงานแต่ง ได้รับค่าจ้างคืนละ 50 บาท แต่นานๆ จะมีงานสักที เมื่อความสามารถในการร้องเพลงดีขึ้น เธอก็ไปร้องตามสวนอาหารเล็กๆ ในอำเภอ ได้ค่าจ้างวันละ 50 บาท ต่อมาขยับไปร้องระดับจังหวัด ได้ค่าจ้างเพิ่มเป็น 100 บาท แต่การที่ชีวิตไม่ดีขึ้นเธอจึงตัดสินใจเลิกชีวิตนักร้อง และกลับมาเป็นสาวชาวไร่ปลูกพริก ตัดอ้อย ทำนา แต่ทำได้ไม่นาน ความอยากเป็นนักร้องของเธอก็กลับมาอีก จึงตัดสินใจเดินทางเข้ากรุงเทพเป็นครั้งแรกในชีวิต และมาพักอยู่กับพี่สาว ซึ่งได้พาเธอมาสมัครเป็นนักร้องตามห้องอาหาร แต่สีสันและบรรยากาศของห้องอาหารในเมืองหลวงที่แตกต่างจากต่างจังหวัดอย่างมาก ทำให้เธอไม่กล้าร้อง และตัดสินใจจะเดินทางกลับบ้านที่ต่างจังหวัด
เข้าสู่วงการ.
แต่พอดีพี่สาวของเธออ่านพบข่าวในหนังสือพิมพ์ว่า บริษัท ชัวร์ ออดิโอ จัดการประกวดเงาเสียง สุนารี ราชสีมา อัมพร ซึ่งชอบร้องเพลงของสุนารีอยู่แล้ว จึงตัดสินใจควักกระเป๋าซื้อเทปเปล่ามาอัดเสียงของตัวเอง และเทปของสุนารีเพื่อใช้ในการศึกษาแนวการร้อง ก่อนจะส่งเทปมาให้ทางบริษัทพิจารณา และปรากฏว่าเธอติด 1 ใน 16 คนสุดท้าย ได้เข้ามาร้องชิงชนะเลิศที่เวทีฟาร์มจระเข้สมุทรปราการ เมื่อ 16 มีนาคม 2538 (บางตำราบอกปี 2539) และก็ปรากฏว่าอัมพรคว้าชัยชนะบนเวทีประกวดเป็นครั้งแรกในชีวิต และต่อมาก็เข้าเป็นนักร้องอาชีพในสังกัดของชัวร์ ออดิโอ ก่อนที่จะมีผลชิ้นแรกชื่อ " นางรอ " ที่มีเพลงเอกคือ " นางรอ " ซึ่งร้องแก้เพลง "สั่งนาง" ของ มนต์สิทธิ คำสร้อย "ที่กำลังโด่งดังอย่างสุดๆในช่วงนั้นออกมา และนับตั้งแต่นั้น เธอก็ผลิตผลงานเพลงออกมามากมายหลายชุด จวบจนถึงปัจจุบัน
รายชื่ออัลบั้ม (ผลงานเดี่ยว).
สังกัด ชัวร์ ออดิโอ
ชุดที่ 1 นางรอ (กรกฎาคม 2539)
ชุดที่ 2 คิดถึงจริงหรือคะ (กันยายน 2540)
ชุดที่ 3 มือที่สาม (กุมภาพันธ์ 2543)
ชุดที่ 4 เขาชื่นเราช้ำ (ตุลาคม 2544)
สังกัด ยูทู เรคคอร์ด
อบรมตัวเอง (28 มิถุนายน 2547)
วันน้ำโลก

วันน้ำโลก (หรือชื่อที่ไม่เป็นทางการคือ "World Water Day") ตรงกับวันที่ 22 มีนาคม ของทุกปี เนื่องจากองค์การสหประชาชาติ ได้ตระหนักถึงปัญหาการขาดแคลนน้ำที่ทวีความรุนแรงมากขึ้น และอาจก่อให้เกิดปัญหาการแย่งชิงน้ำขึ้นได้ในอนาคต ดังนั้น ในปี ค.ศ.1992 สมัชชาสหประชาชาติ ได้ประกาศให้วันที่ 22 มีนาคม ของทุกปีเป็น " วันน้ำโลก " หรือ " World Day for Water " เพื่อระลึกถึงความสำคัญของน้ำ ซึ่งเป็นความต้องการขั้นพื้นฐาน ของสิ่งมีชีวิตทุกชนิดในโลก อีกทั้งยังเป็นการกระตุ้นให้เกิดการตื่นตัวในหมู่มวลมนุษยชาติ ในเรื่องการอนุรักษ์น้ำ และการพัฒนาแหล่งน้ำ ตลอดจนดำเนินการตามข้อเสนอแนะของที่ประชุมสหประชาชาติปี 1992 ว่าด้วยสิ่งแวดล้อมและการพัฒนา หรือที่เรียกกันว่า Agenda 21 จัดโดยองค์การน้ำแห่งสหประชาชาติ (UN Water) ซึ่งในแต่ละปีจะมีหน่วยงาน ในสังกัดองค์การสหประชาชาติรับผิดชอบในการร่วมจัดงาน ซึ่งในปี 2007 นี้ องค์การอาหารและการเกษตรโลก (FAO) และองค์การสหประชาชาติ (UN) (ในนามโครงการน้ำเพื่อชีวิต) (Water for life) เป็นผู้จัดร่วม ในหัวข้องาน(ธีม) ว่า Coping with Water Scarcity
โลมาปากขวด

โลมาปากขวด หรือ โลมาหัวขวด  เป็นสกุลของสัตว์เลี้ยงลูกด้วยนมในทะเลสกุลหนึ่ง ใช้ชื่อสกุลว่า "Tursiops" (/ทูร์-ไซ-ออฟส์/) จัดอยู่ในวงศ์โลมามหาสมุทร (Delphinidae)
มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร 
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวด เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นรวมถึงเขตหนาวทั่วโลก 
แต่เดิมถูกแบ่งไว้เพียงชนิดเดียว คือ โลมาปากขวดธรรมดา ("T. truncatus") แต่ต่อมาในปี ค.ศ. 1998 ได้มีการแบ่งออกเป็นอีกชนิดหนึ่ง คือ โลมาปากขวดอินโดแปซิฟิก ("T. aduncus")
 โดยมีความแตกต่างกันอยู่ที่ถิ่นที่อยู่อาศัย เนื่องจากโลมาปากขวดธรรมดาจะพบในมหาสมุทรแอตแลนติก ซึ่งเป็นพื้นที่ ๆ มีอากาศหนาวเย็น แต่โลมาปากขวดอินโดแปซิฟิก พบในพื้นที่ ๆ เป็นอากาศอบอุ่นและพื้นที่เขตร้อน เช่น ในประเทศไทย เป็นต้น และมีความแตกต่างกันที่สภาพกายภาพภายนอก กล่าวคือ โลมาปากขวดอินโดแปซิฟิก มีจุดสีเทาเข้มประปรายตามลำตัวด้านข้างและด้านท้อง และมีขนาดลำตัวเล็กกว่าโลมาปากขวดธรรมดา
จนกระทั่งในปี ค.ศ. 2011 นักวิทยาศาสตร์ชาวออสเตรเลียได้ประกาศว่ามีโลมาปากขวดชนิดใหม่ คือ โลมาปากขวดบูร์รูนาน ("T. australis") โดยพบประมาณ 150 ตัวว่ายน้ำอย่างเริงร่าบริเวณท่าเรืออ่าวฟิลลิป และทะเลสาบกิปป์สแลนด์ บริเวณชายฝั่งเมลเบิร์น ประเทศออสเตรเลีย ในตอนแรกคิดว่าเป็นโลมาปากขวดสองชนิดแรกที่รู้จัก แต่ทว่าเมื่อได้ทำการศึกษาลงไป พบว่ามีความแตกต่างกันทางสรีระและกะโหลกศีรษะ รวมถึงความแตกต่างกันด้านดีเอ็นเอด้วย
ผาแดงอินดัสทรี

บริษัท ผาแดงอินดัสทรี จำกัด (มหาชน) ก่อตั้งขึ้นเมื่อวันที่ 10 เมษายน 2524 ด้วยทุนจดทะเบียนเริ่มแรก 20 ล้านบาท โดยลงทุนร่วมกันระหว่างรัฐบาลไทย (กระทรวงการคลัง) ภาคเอกชนไทยและเบลเยียม (เวียมองตาน เอส.เอ.) ทั้งนี้เพื่อประกอบธุรกิจเหมืองแร่ และโรงถลุงแร่สังกะสีสำหรับผลิตโลหะสังกะสีแท่งบริสุทธิ์และโลหะสังกะสีผสม
บริษัทผาแดงอินดัสทรี มีเหมืองแร่ตั้งอยู่ที่อำเภอแม่สอด และมีโรงถลุงแร่ตั้งอยู่ที่อำเภอเมืองตาก จังหวัดตาก และมีโรงผลิตแคลไซน์ตั้งอยู่ที่นิคมอุตสาหกรรมผาแดง จังหวัดระยอง นอกจากนี้ยังดำเนินกิจกรรมการสำรวจแร่ทั้งในและต่างประเทศ มีพนักงานจำนวน 840 คน
ในเดือนกันยายน 2564 บริษัท ผาแดงอินดัสทรี ได้เปลี่ยนชื่อเป็น บริษัท เบาด์ แอนด์ บียอนด์ จำกัด (มหาชน) โดยได้เปลี่ยนไปทำธุรกิจด้านโรงแรม
เฉลิม สุจริต

รองศาสตราจารย์ เฉลิม สุจริต (6 พฤศจิกายน พ.ศ. 2475 - 3 กันยายน พ.ศ. 2533) สถาปนิก อาจารย์มหาวิทยาลัย หัวหน้าภาควิชาสถาปัตยกรรมและคณบดีคณะสถาปัตยกรรมศาสตร์ จุฬาลงกรณ์มหาวิทยาลัย
ชีวประวัติ การศึกษาและการทำงาน.
รองศาสตราจารย์ เฉลิม สุจริต เกิดที่อำเภอศรีมหาโพธิ จังหวัดปราจีนบุรี เป็นบุตรคนแรกของร้อยโทสุวรรณและนางฟื้น สุจริต มีพี่น้องร่วมบิดามารดา 3 คน เมื่อวัยเด็กได้เข้าศึกษาในโรงเรียนประถมและมัธยมที่จังหวัดปราจีนบุรีบ้านเกิด เมื่อจบมัธยมศึกษาแล้วจึงเข้ามาศึกษาต่อระดับอาชีวศึกษาที่โรงเรียนช่างก่อสร้างอุเทนถวาย จบแล้วได้สอบคัดเลือกเข้าศึกษาต่อที่คณะสถาปัตยกรรมศาสตร์ จุฬาลงกรณ์มหาวิทยาลัย จนจบการศึกษาปริญญาตรีสถาปัตยกรรมศาสตร์ เกียรตินิยมอันดับ 2 เมื่อ พ.ศ. 2498 
หลังจากเข้ารับราชการในตำแหน่งอาจารย์ตรีในสถาบันที่คณะสถาปัตยกรรมศาสตร์ จุฬาลงกรณ์มหาวิทยาลัยนั้นเองแล้ว ต่อมา หลังสอนมาเป็นเวลา 10 ปี รองศาสตราจารย์เฉลิม สุจริตจึงขอลาศึกษาต่อที่ประเทศเนเธอร์แลนด์และได้รับประกาศนียบัตรชั้นสูง (DIPL.ICPB with Distinction) จากสถาบันบาวเซนตรุม นครร็อตเตอร์ดัมเมื่อ พ.ศ. 2511 จากนั้นจึงได้ไปศึกษาวิชาสถาปัตยกรรมศาสตร์ระดับปริญญาโท (M. Arch.) ที่มหาวิทยาลัยอิลลินอยส์ ประเทศสหรัฐอเมริกา
ในด้านการทำงาน รองศาสตราจารย์เฉลิม สุจริตได้รับราชการที่คณะสถาปัตยกรรมศาสตร์ จุฬาลงกรณ์มหาวิทยาลัยจนถึงวันสุดท้ายแห่งชีวิต โดยเริ่มเข้ารับราชการในตำแหน่งอาจารย์ตรีเมื่อ พ.ศ. 2499 ดังกล่าว และได้เลื่อนตำแหน่งถึงข้าราชการชั้นพิเศษ ก่อนเปลี่ยนมาเป็นระบบ “ซี” และได้ตำแหน่งทางวิชาการถึงระดับรองศาสตราจารย์เมื่อ พ.ศ. 2516 ในปี พ.ศ. 2522 ได้ดำรงตำแหน่งหัวหน้าภาควิชาสถาปัตยกรรมและในปี พ.ศ. 2525 ดำรงตำแหน่งคณบดีคณะสถาปัตยกรรมศาสตร์เป็นคนที่ 6 สืบแทนรองศาสตราจารย์ หม่อมหลวง ประทีป มาลากุล และพ้นวาระคณบดีเมื่อวันที่ 31 พฤษภาคม พ.ศ. 2531
นอกจากวิชาการออกแบบสถาปัตยกรรมแล้ว รองศาสตราจารย์เฉลิม สุจริตยังมีความเชี่ยวชาญการสอนด้านการก่อสร้างและการจัดการงานก่อสร้างอีกด้วย นอกเหนือจากการสอนแล้ว รองศาสตราจารย์เฉลิม สุจริตได้ดำรงตำแหน่งกรรมการที่สำคัญหลายตำแหน่ง อาทิ กรรมการควบคุมการประกอบวิชาชีพสถาปัตยกรรม (กส.) กรรมการการเคหะแห่งชาติ กรรมการร่างมาตรฐานวัสดุก่อสร้าง รวมทั้งกรรมการกำหนดมาตรฐานวัสดุก่อสร้างของกระทรวงอุตสาหกรรมอีกหลายชุด
ชีวิตครอบครัวและบั้นปลายชีวิต.
รองศาสตราจารย์เฉลิม สุจริตสมรสกับนางสาวปรีมล กัลยาณมิตร แต่ไม่มีบุตรธิดาสืบสกุล และได้ดำเนินชีวิตครอบครัวและการงานอย่างเรียบง่าย ชอบการสอนและการเขียนบทความทางวิชาการ และศึกษาพระธรรมทางพุทธศาสนาพอสมควร รองศาสตราจารย์เฉลิม สุจริตเป็นผู้มีโรคประจำตัวคือโรคหอบหืดที่เป็นมานาน และเมื่อเช้ามืดของวันที่ 3 กันยายน พ.ศ. 2533 ได้เกิดอาการโรคหืดกำเริบมากตามแพทย์ไม่ทันหัวใจจึงล้มเหลวเสียชีวิตเมื่อเวลา 3.40 น. รวมสิริอายุได้ 58 ปี
ยุค (ธรณีวิทยา)

ยุคทางธรณีวิทยา  เป็นหนึ่งในการแบ่งธรณีกาลผ่านการตรวจสอบหินและเหตุการณ์ทางธรณีวิทยาในแต่ละสถานที่ โดยยุคเหล่านี้ก่อร่างองค์ประกอบลำดับชั้นของการแบ่งที่นักธรณีวิทยาได้แบ่งประวัติศาสตร์โลก
บรมยุคและมหายุคมีช่วงเวลาที่ใหญ่กว่ายุค ในขณะที่ยุคอาจถูกแบ่งเป็นสมัยและช่วงอายุ
โครงสร้าง.
นี่คือตารางที่รวมยุคทั้งหมด โดยช่วงเวลาก่อน 2500 ล้านปีจะไม่มีการแบ่งยุค
มหายุค (ธรณีวิทยา)

มหายุคทางธรณีวิทยา  เป็นช่วงเวลาย่อยของธรณีกาลที่แบ่งบรมยุคไปเป็นหน่วยเวลาที่เล็กกว่า บรมยุคฟาเนอโรโซอิกถูกแบ่งเป็นสามช่วงเวลา คือ: มหายุคพาลีโอโซอิก, มหายุคมีโซโซอิก และมหายุคซีโนโซอิก ที่แบ่งตามบันทึกฟอสซิล มหายุคเหล่านี้ถูกแยกด้วยการสูญพันธุ์: การสูญพันธุ์ใหญ่ที่สามอยู่ระหว่างมหายุคพาลีโอโซอิกกับมหายุคมีโซโซอิก และการสูญพันธ์ใหญ่ที่ห้าอยู่ระหว่างมหายุคมีโซโซอิกกับมหายุคซีโนโซอิก
บรมยุคเฮเดียน, บรมยุคอาร์เคียน และบรมยุคโพรเทอโรโซอิกเคยถูกเรียกรวมเป็นพรีแคมเบรียน ซึ่งกินเวลาไป 4 พันล้านปีของประวัติศาสตร์โลก โดยอิงจากการปรากฏตัวของสัตว์ประเภทหอยเปลือกแข็ง อย่างไรก็ตามในช่วงปัจจุบัน บรมยุคอาร์เคียนและบรมยุคโพรเทอโรโซอิกได้มีการแบ่งมหายุคเป็นของตนเองแล้ว
มหายุคทางธรณีวิทยาสามารถแบ่งออกเป็นยุคทางธรณีวิยา ถึงแม้ว่ามหายุคอาร์เคียนยังไม่ได้มีการแบ่งยุคสมัยก็ตาม
ไคลด์ ทอมบอ

ไคลด์ วิลเลียม ทอมบอ (4 กุมภาพันธ์ พ.ศ. 2449 – 17 มกราคม พ.ศ. 2540) เป็นนักดาราศาสตร์ชาวอเมริกันผู้ค้นพบดาวเคราะห์แคระพลูโตเมื่อ พ.ศ. 2473
ทอมบอ เกิดที่เมืองสตรีเตอร์ รัฐอิลลินอย ครอบครัวยากจนเกินกว่าที่จะส่งทอมบอ เข้าศึกษาในมหาวิทยาลัยได้ หลังจากครอยครัวย้ายไปเมืองอยู่ที่รัฐแคนซัส ทอมบอ ได้สร้างกล้องโทรทัศน์ขึ้นด้วยตนเองเพื่อใช้ส่องดูดาว จากการส่งภาพวาดดาวพฤหัสและดาวอังคารที่เขาศึกษาจากกล้องทำเองไปให้สถาบันหอดูดาวโลเวลล์ดู ทอมบอจึงได้งานเป็นผู้ช่วยนักดาราศาสตร์ที่นั่นแลได้ค้นพบดาวพลูโตดังกล่าวเมื่อ พ.ศ. 2473 การค้นพบนี้เองที่ทำให้ทอมบอ ได้เข้าศึกษาและจบสาขาดาราศาสตร์ที่มหาวิทยาลัยแคนซัสและมหาวิทยาลัยนอร์ทแอริโซนา
ไคลด์ ทอมบอ ทำงานที่หอดูดาวโลเวลล์ระหว่าง พ.ศ. 2472 - พ.ศ. 2488 จึงได้ย้ายไปสอนวิชาดาราศาสตร์ที่มหาวิทยาลัยนิวเม็กซิโกตั้งแต่ พ.ศ. 2498 จนเกษียณจากงานเมื่อ พ.ศ. 2516 
ไคลด์ ทอมบอ ค้นพบดาวเคราะห์น้อย (asteroid) มากถึง 14 ดวง ซึ่งส่วนใหญ่เป็นผลพลอยได้จากการค้นหาดาวเตราะห์ต่างๆ รวมทั้งดาวพลูโต ราชสมาคมดาราศาสตร์ แห่งประเทศอังกฤษได้มอบ "เหรียญรางวัลแจ็กสัน-วิลท์" ให้แก่เขาเมื่อ พ.ศ. 2474 และเถ้ากระดูกของทอมบอส่วนหนึ่งได้รับการบรรจุไว้ในยานอวกาศ "นิวฮอไรซอน" ที่เดินทางไปยังดาวพลูโต 
ไคลด์ วิลเลียม ทอมบอ ถึงแก่กรรมที่นิวเม็กซิโกเมื่ออายุ 91 ปี
เขื่อนขุนด่านปราการชล

เขื่อนขุนด่านปราการชล ชื่อเดิมเรียกว่า เขื่อนคลองท่าด่าน เป็นเขื่อนคอนกรีตบดอัดยาวที่สุดในประเทศไทยและในโลก
 ตั้งอยู่ที่บ้านท่าด่าน ตำบลหินตั้ง อำเภอเมืองนครนายก จังหวัดนครนายกกั้นแม่น้ำนครนายก สร้างขึ้นตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อเก็บกักน้ำในช่วงหน้าฝนไว้ในหน้าแล้งและควบคุมไม่ให้เกิดน้ำท่วมบ้านเรือนราษฎรไร่นาและพื้นที่การเกษตรในหน้าฝนโดยสร้างครอบฝายท่าด่านเดิม
ที่ราบลุ่มจังหวัดนครนายกมีระดับน้ำใต้ดินมีการลดระดับหรือพื้นที่ลาดเทค่อนข้างมาก ทำให้น้ำไหลบ่ารุนแรงในช่วงฤดูฝน ส่วนบริเวณพื้นที่ชลประทานจังหวัดนครนายก เป็นพื้นที่ราบกว้างขวางมีระดับน้ำใต้ดินต่ำจึงเกิดปัญหาขาดแคลนน้ำในฤดูแล้งส่วนในฤดูฝนกลับเกิดปัญหาน้ำท่วมเนื่องจากพื้นที่ส่วนใหญ่เป็นที่ราบที่มีความลาดเอียงน้อยทำให้น้ำระบายออกยากน้ำจึงท่วมขังเป็นเวลานาน การสร้างเขื่อนกั้นแม่น้ำนครนายกตอนบนจึงเป็นการชะลอกระแสน้ำไม่ให้ไหลอย่างรุนแรงในช่วงฤดูฝนโดยจะกักเก็บน้ำไว้ และในทางกลับกัน จะสามารถกักเก็บน้ำเอาไว้ใช้ในฤดูแล้งได้แทนที่จะต้องเผชิญกับภัยแล้ง
โครงสร้างและลักษณะ.
ตัวเขื่อนขุนด่านปราการชลประกอบด้วยเขื่อนหลักและเขื่อนรองสร้างด้วยคอนกรีตบดอัด ปัจจุบันเป็นเขื่อนคอนกรีตบดอัดที่มีความยาวที่สุดในโลก มีความยาวรวม 2,720 เมตร ความสูง (สูงสุด) 93 เมตร รับน้ำที่ไหลจากอุทยานแห่งชาติเขาใหญ่ ผ่านน้ำตกเหวนรกลงสู่อ่างเก็บน้ำ มีความจุ 224 ล้าน ลบ.ม. โดยทำให้มีน้ำในการทำเกษตรกรรม การอุปโภคบริโภค แก้ปัญหาดินเปรี้ยว เป็นแหล่งเพาะพันธุ์ปลา และบรรเทาอุทกภัย เป็นแหล่งท่องเที่ยวแห่งใหม่ ของนครนายก นักท่องเที่ยวสามารถชมอุทยานแห่งชาติเขาใหญ่ได้จากบริเวณสันเขื่อน จะเห็นทิวทัศน์ด้านหน้าเขื่อน และชมทิวทัศน์เมืองนครนายกด้านหลังเขื่อน ในอนาคตมีโครงการจะสร้างแก่งเทียมเพื่อการท่องเที่ยวและกีฬา และเป็นสนามสลาลอมนานาชาติ ซึ่งจะเป็นแห่งเดียวในภูมิภาคนี้ หากก่อสร้างแก่งเทียมแล้วเสร็จ จะสร้างกิจกรรมท่องเที่ยวและสร้างรายได้ให้กับผู้ประกอบการด้านการท่องเที่ยวของจังหวัดนครนายกเพิ่มขึ้น
การท่องเที่ยว.
เขื่อนขุนด่านปราการชลเปิดให้นักท่องเที่ยวเดินทางมาชมวิวเหนือสันเขื่อน สามารถมองเห็นตัวเมืองนครนายกและอุทยานแห่งชาติเขาใหญ่ได้ที่สันเขื่อน นอกจากนี้ยังสามารถเช่าเรือหางยาวเพื่อชมน้ำตกที่อยู่ลึกเข้าไปในอ่างเก็บน้ำของเขื่อนได้และเมื่อล่องเข้าไปเรื่อยๆก็จะพบกับเขาที่ชื่อว่าเขาช่องลม
การเดินทาง.
เดินทางโดยรถยนต์มายังตัวเมืองนครนายกโดยอาจใช้ถนนรังสิต-นครนายก (ทางหลวงแผ่นดินหมายเลข 305) หรืออาจใช้ถนนเส้นเก่าคือถนนสุวรรณศร (ทางหลวงแผ่นดินหมายเลข 33) ซึ่งจะอ้อมกว่า จนถึงตัวเมืองนครนายกให้ใช้เส้นทางเดียวกับไปน้ำตกนางรอง (ทางหลวงหมายเลข 3049) ผ่านอุทยานวังตะไคร้และเลี้ยวขวาเข้าถนนสู่ตัวเขื่อน
รถโดยสารประจำทางจากกรุงเทพฯ–นครนายก มีบริการรถโดยสารประจำทางทั้งรถธรรมดาและรถปรับอากาศ ออกจากสถานีขนส่งสายเหนือ (หมอชิต 2) ทุกวัน
เขื่อนรัชชประภา

เขื่อนรัชชประภา มีชื่อเรียกดั้งเดิมว่า เขื่อนเชี่ยวหลาน เป็นเขื่อนอเนกประสงค์แห่งที่สองของภาคใต้ อยู่ในจังหวัดสุราษฎร์ธานี เมื่อก่อนสร้างแล้วเสร็จได้รับพระมหากรุณาธิคุณจากพระบาทสมเด็จพระปรมินทรมหาภูมิพลอดุลยเดช พระราชทานนามให้ใหม่ว่า “เขื่อนรัชชประภา” มีความหมายว่า “แสงสว่างแห่งราชอาณาจักร” 
เขื่อนรัชชประภา สร้างปิดกั้นคลองพระแสงลำน้ำสาขาของแม่น้ำพุมดวง ที่บ้านเชี่ยวหลาน ตำบลเขาพัง อำเภอบ้านตาขุน จังหวัดสุราษฎร์ธานีโดยพื้นที่ส่วนใหญ่ติดอุทยานแห่งชาติเขาสกเกือบทั้งหมด เป็นเขื่อนหินถมแกนดินเหนียว สูง 94 เมตร ความยาวสันเขื่อน 761 เมตร และมีเขื่อนปิดกั้นช่องเขาขาดอีก 5 แห่ง มีความจุ 5,638.8 ล้านลูกบาศก์เมตร พื้นที่อ่างเก็บน้ำ 185 ตารางกิโลเมตร ปริมาณน้ำไหลเข้าอ่างเฉลี่ยปีละ 3,057 ล้านลูกบาศก์เมตร ติดตั้งเครื่องผลิตไฟฟ้า เครื่องละ 80,000 กิโลวัตต์ จำนวน 3 เครื่อง รวมกำลัง การผลิต 240,000 กิโลวัตต์ ให้พลังงานไฟฟ้าเฉลี่ยปีละประมาณ 554 ล้านกิโลวัตต์ชั่วโมง 
เขื่อนรัชชประภา เริ่มดำเนินการก่อสร้าง เมื่อวันที่ 9 กุมภาพันธ์ พ.ศ. 2525 แล้วเสร็จในเดือนกันยายน พ.ศ. 2530 พระบาทสมเด็จพระปรมินทรมหาภูมิพลอดุลยเดชพร้อมด้วยสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินเปิดเขื่อนรัชชประภา และโรงไฟฟ้าพลังน้ำ เมื่อวันพุธที่ 30 กันยายน พ.ศ. 2530 แต่เดิมนั้นสามารถเดินทางได้โดยจาก อำเภอพนม แต่เนื่องจากเส้นทางดังกล่าวมีความสลับซับซ้อนประกอบด้วยเหวจำนวนมากเส้นทางดังกล่าวจึงต้องปิดตัวลงโดยปัจจุบันสามารถเดินทางโดยผ่านอำเภอบ้านตาขุน เขื่อนรัชชประภาเป็นโครงการพัฒนาแหล่งน้ำที่สำคัญแห่งหนึ่งในภาคใต้ ที่สร้างความมั่นคงให้แก่ระบบไฟฟ้า และความเจริญก้าวหน้าทางเศรษฐกิจ และสังคมของประเทศชาติ นอกจากนี้ยังเป็นโครงการเฉลิมพระเกียรติฯ เนื่องในพระราชพิธีมหามงคลเฉลิมพระชนมพรรษา 5 รอบ ในปี พ.ศ. 2530 และพระราชพิธีรัชมังคลาภิเษก ในปี พ.ศ. 2531
ไฮ-ร็อก

ไฮ-ร็อก  กลุ่มดนตรีเฮฟวีเมทัลสัญชาติไทย สังกัดบริษัท อาร์.เอส.โปรโมชั่น
ประวัติ.
ไฮ-ร็อก ก่อกำเนิดขึ้นจาก ตุ้ย (อนุรักษ์ ยิ่งนคร) และ แม็ก (เสรี วิหคเหิร) จึงรวบรวมเพื่อน ๆ อีกสามคนเข้าร่วมเป็นวง ส่วน เป้ (สุรัช ทับวัง) เริ่มเข้าร่วมในฐานะมือเบสและนักร้องนำ โดยเล่นดนตรีประจำวงอยู่ที่ร้าน Rock Pub และได้เริ่มปรากฏสู่สาธารณชนนับหมื่นคนในฐานะวงแบ็คอัพให้กับ ปฐมพร ปฐมพร ในคอนเสิร์ตเปิดอัลบั้มแรกของปฐมพรที่ลาน สวป. มหาวิทยาลัยรามคำแหง เมื่อกลางปี พ.ศ. 2532 ก่อนจะได้รับการทาบทามจาก เสือ ธนพล อินทฤทธิ์ แมวมองของอาร์.เอส.ให้ออกอัลบั้มชุดแรก 
ไฮ-ร็อก เป็นที่รู้จักกันในปี พ.ศ. 2533 จากการออกอัลบั้มชุดแรกในชื่อชุด "คนพันธุ์ร็อก" ซึ่งนับได้ว่าเป็นการพลิกโฉมหน้าวงการดนตรีในเมืองไทย เนื่องจากในช่วงเวลานั้นกระแสดนตรีหลักมักจะเป็นแนวป็อปร็อก หรือเพลงป็อบวัยรุ่นใส ๆ ด้วยแนวดนตรีที่หนักแน่นในแบบเฮฟวี่เมทัล พร้อมด้วยการแต่งกายที่แรง สีสันจัดจ้านไม่เหมือนใคร โดยได้รับอิทธิพลมาจากวงซินเดอเรลล่า ของสหรัฐอเมริกา และเลาด์เนสส์ ของญี่ปุ่น
ไฮ-ร็อก มีความโดดเด่นที่ตัวนักร้องนำ คือ เป้ (สุรัช ทับวัง) ด้วยเสียงร้องที่แหลมสูง เคยได้ชื่อว่าเป็นนักร้องที่มีเสียงสูงที่สุดในเมืองไทยด้วย
ในปี พ.ศ. 2541 เป้ได้ออกผลงานอัลบั้ม โฉบเดี่ยว ชุดแรกกับต้นสังกัดเดิม ในขณะเดียวกันสมาชิกที่เหลือได้ตั้งวงขึ้นใหม่ในนาม ฮิร็อคชิม่า (HIROCKSHIMA) ในสังกัด นีโอ มิวสิก เน็ทเวิร์ค แล้วเงียบไปหลายปี ก่อนที่ปลายปี พ.ศ. 2549 จะกลับมารวมตัวและเล่นคอนเสิร์ตกันอีกครั้งและแยกย้ายกันไป
ในปี พ.ศ. 2553 - 2554 ไฮ-ร็อกได้กลับมารวมตัวกัน โดยได้นำเอา อั๋น นักร้องนำวงสโนว์ไวท์ มาอยู่ในตำแหน่งร้องนำแทน ส่วนเป้ ขอพักนิดนึง ก่อนจะพักวงไปเกือบปี (ซึ่งเป้ได้ไปทำงานเป็นนักร้องเดี่ยวแทน)
ในปี พ.ศ. 2555 ไฮร็อก ได้กลับมารวมตัวกันอีกครั้งโดยได้นักร้องนำคนใหม่ โดยเอา ทอม (นักร้องนำวง Neverland) มาอยู่ในตำแหน่งร้องนำแทนนักร้องคนเก่าที่ออกไป 
ในปี พ.ศ. 2556 ไฮร็อก ได้ปล่อยซิงเกิล "คือนิรันดร์" ซึ่งเป็นเพลงประกอบภาพยนตร์เรื่อง 13.00 sunday จากการรวมตัวกันของ ไฮร็อค ชุด คนพันธ์ร็อค โดยมี ตุ้ย ไฮร็อค, แม็ค ไฮร็อค, เต้ย ไฮร็อค เป็นผู้นำทีม ไฮร็อคชุดนี้ ซึ่งได้มีการเปลี่ยนแปลงในตำแหน่งร้องนำ รับหน้าที่ร้องนำแทนโดย ทอม พชรวัฒน์ บรรทอน และตำแหน่งเบสโดย ต็อก (อดีตมือเบสแหลม มอริสัน)
ในปี พ.ศ. 2558 กิตติศักดิ์ คงสมัย ได้ลาออกจากวง เนื่องมาด้วยความขัดแย้งในกรณีนักร้องนำของวง
ในปี พ.ศ. 2559 ได้มีการปล่อยตัวอย่างเดโมเพลงใหม่ของ ไฮร็อค ภายใต้ชื่ออัลบั้ม 25 ปี ไฮร็อค โดย เสรี วิหคเหิร มือคีย์บอร์ดผ่านทางเฟสบุ๊คเพจ Hi-Rock แต่โครงการอัลบั้มนี้ก็ได้ถูกล้มเลิกไปในเวลาต่อมาอย่างไม่ปรากฏสาเหตุแน่ชัด
ในปี พ.ศ. 2560 เต้ย กิตติศักดิ์ เจริญคงสมัย อดีตมือกลองของวงได้ล้มป่วยลงโดยตรวจพบว่าเป็นโรคมะเร็งตับระยะสุดท้ายทำให้ เป้ อนุวรรตน์ อดีตนักร้องนำของวงได้จัดคอนเสิร์ตเพื่อนำเงินรายได้มาช่วยเหลือ จนในวันที่ 8 กรกฎาคม พ.ศ. 2560 เต้ย กิตติศักดิ์ ได้เสียชีวิตอย่างสงบ
ในปี พ.ศ. 2562 ได้มีการรวมวงกันระหว่างสมาชิกวงจากอัลบั้มที่ HIV อีกครั้งหนึ่งเพื่อทำการออกทัวร์ และบันทึกเสียงอัลบั้มใหม่ และได้มีการประกาศว่า เสรี วิหคเหิร หรือ แม็ค ไม่ได้มีส่วนร่วมในการรวมวงเนื่องจากความแตกต่างทางความคิด
อนุวรรตน์ ทับวัง

สุรัช ทับวัง (ชื่อเดิม : อนุวรรต ทับวัง) หรือที่รู้จักกันในชื่อของ เป้ ไฮ-ร็อก เป็นนักร้องนำวงไฮ-ร็อก
ประวัติ.
เป้ เกิดเมื่อวันที่ 20 พฤศจิกายน พ.ศ. 2511 ที่บริเวณสี่แยกแคราย ในเขตอำเภอเมือง จังหวัดนนทบุรี ในครอบครัวชาวไทยมุสลิม ฐานะทางบ้านยากจนมาก โดยพ่อซึ่งเป็นหัวหน้าครอบครัวมีรายได้จากการถักแหหาปลาเพียงวันละ 100 บาท เท่านั้น บ้านที่อยู่ไม่มีหลังคาและฝาบ้าน ประกอบกับมีลูกมาก จึงทำให้เป้ต้องออกมาทำงานหาเลี้ยงครอบครัวโดยที่จบการศึกษาเพียงแค่ชั้นประถมศึกษาปีที่ 6 เท่านั้น
เป้ออกมาทำงานโดยเป็นนักดนตรีเล่นดนตรีตามสถานบันเทิงต่าง ๆ ยามค่ำคืนตามพี่ชาย แต่เมื่อหักค่าใช้จ่ายต่อวันแล้วก็เหลือไม่เท่าไหร่ โดยเป้เป็นคนชอบร้องเพลงมาตั้งแต่เด็กแล้ว โดยมักจะร้องด้วยโทนเสียงสูงไม่ว่าจะเป็นเพลงลูกทุ่งหรือเพลงร็อกเพราะต้องร้องแข่งกับดนตรี เคยตั้งวงดนตรีขึ้นมาเล่น ๆ ในสมัยเด็ก ชื่อ "เดอะ จักจั่น"
เป้ได้ถูกชักชวนให้เข้าร่วมวงไฮ-ร็อก เมื่อทางวงกำลังขาดนักร้องนำ เป้ตัดสินใจไปร่วมกับวง โดยต้องทะเลาะกับพี่ชายอย่างรุนแรง เนื่องจากพี่ชายไม่เห็นด้วย หลังจากเข้าร่วมวงไฮ-ร็อก ได้ไม่นาน เป้ก็ตัดสินใจอีกครั้ง โดยออกอัลบั้มกับบริษัท อาร์.เอส.โปรโมชั่น จากการชักชวนของแมวมองจากค่ายดังกล่าว คือ เสือ - ธนพล อินทฤทธิ์
เพียงแค่ชุดแรก ไฮ-ร็อก ประสบความสำเร็จอย่างคาดไม่ถึง ด้วยเสียงร้องอันสูงแหลมโดดเด่นเป็นเอกลักษณ์ของตัวเอง ทำให้ ไฮ-ร็อก เป็นที่รู้จักของแฟนเพลงได้ในระยะเวลาไม่นาน และออกอัลบั้มชุดต่อมาตามมาในภายหลัง
ในปี พ.ศ. 2537 เป้ ไฮ-ร็อก ได้ออกอัลบั้มพิเศษของตนเองร่วมกับ เจี๊ยบ พิสุทธิ์ ทรัพย์วิจิตร ในชื่อชุด "ร็อกอำพัน" ประสบความสำเร็จอย่างมาก และได้ร่วมเล่นคอนเสิร์ต ชอร์ต ชาร์จ ช็อก ร็อก เสืออำพัน อีกด้วย และต่อมาในปี พ.ศ. 2541 ทั้งคู่ก็ร่วมกันออกอัลบั้มชุดที่ 2 คือ "ร็อกอำพัน ลูกคอไฟ" อีกชุดหนึ่งด้วย
ชีวิตส่วนตัว.
ชีวิตส่วนตัว เป้ ไฮ-ร็อก เคยสมรสมาแล้วกับนักแสดงสาว การ์ตูน - ณัชชา ปิ่นดอกไม้ มีบุตรด้วยกัน 2 คน แต่ต่อมาทั้งคู่ก็ได้เลิกรากัน ต่อมาในปี พ.ศ. 2548 เป้ ไฮ-ร็อก ได้สร้างความฮือฮาอีกครั้ง เมื่อจู่ ๆ ได้หมั้นและแต่งงานกับนักแสดงสาว ษา - วรรณษา ทองวิเศษ อย่างกะทันหัน ทั้งคู่อยู่กินกันชั่วระยะเวลาหนึ่งจนมีบุตรด้วยกัน 1 คน แต่ก็เลิกรากันในที่สุด 
ในปลายปี พ.ศ. 2550 เป้ ไฮ-ร็อก ปรากฏเป็นข่าวฮือฮาขึ้นมาอีกครั้ง เมื่อตกเป็นข่าวว่าคุกคามวรรณษา อดีตภรรยาและลูก ๆ เนื่องจากอ้างว่าต้องการพบหน้าลูก ๆ จนวรรณษาต้องไปแจ้งความดำเนินคดี และที่สุดศาลแขวงนนทบุรี มีคำสั่งให้ เป้ ไฮ-ร็อก สามารถจดทะเบียนรับรองบุตรได้ และได้เจอลูกสัปดาห์ละ 1 ครั้ง
เมื่อปี 2564 จากเหตุการณ์โควิด ทำให้เป้ ไฮร็อก เปิดร้านคาเฟ่ Pe' Hi-Rock Cafe ที่บ้านของตนเอง ตั้งอยู่ที่หมู่บ้าน บัวทองธานีนิเวศน์ปาร์ค บางบัวทอง
ฟูนาฟูตี

ฟูนาฟูตี  เป็นเมืองหลวงของประเทศประเทศตูวาลู มีประชากรทั้งสิ้น 6,320 คน (จากการสำมะโนประชากร พ.ศ. 2560) ซึ่งเป็นอะทอลล์ที่มีจำนวนประชากรมากที่สุดในตูวาลู พื้นที่นั้นมีความกว้างตั้งแต่ประมาณ 20 เมตร - 400 เมตร ล้อมรอบไปด้วยลากูนขนาดใหญ่ ซึ่งอะทอลล์นี้ประกอบไปด้วย สนามบิน โรงแรม และอาคารบริหาร (ทำเนียบรัฐบาล)
เกาะที่ใหญ่ที่สุดคือ โฟงาฟาเล บนเกาะ มี 4 หมู่บ้าน ซึ่งหนึ่งในนั้นคือ วาอีอากู ซึ่งเป็นที่ตั้งของทำเนียบรัฐบาล เมืองหลวงของตูวาลูนั้นบางทีก็อาจจะหมายถึง โฟงาฟาเล หรือวาอีอากู แต่ฟูนาฟูตีนั้นเป็นเมืองหลวงอย่างเป็นทางการของประเทศตูวาลู
สุวรรณ นิวาศวัต

สุวรรณ นิวาสวัต เป็นนักมวยไทยชื่อดังในพระนครรุ่นเดียวกับบัว วัดอิ่ม บังสะเล็บ ศรไขว้ และโพล้ง เลี้ยงประเสริฐ เป็นศิษย์ของหลวงพิพัฒน์พลกาย สุวรรณเคยชกชนะทั้ง บัว วัดอิ่ม และโพล้ง เลี้ยงประเสริฐ มาแล้ว และเคยชกกับ แอ ม่วงดี 3 ครั้ง ชนะ 2 ครั้ง เสมอ 1 ครั้ง
เมื่อมวยสากลหรือมวยฝรั่งเข้ามาเผยแพร่ในประเทศไทยและเชิญนักมวยสากลจากต่างชาติมาชกโชว์อยู่บ่อย ๆ จนกระทั่งมีการคัดเลือกนักมวยสากลชาวไทยขึ้นชกกับนักมวยเหล่านั้น สุวรรณอาสาขึ้นชกกับ เทอรี่ โอคัมโป จากฟิลิปปินส์เป็นคู่แรกแต่ไม่สำเร็จ เป็นฝ่ายแพ้น็อคในยกที่ 4 เมื่อ 7 ธันวาคม พ.ศ. 2472
สุวรรณเสียชีวิตในขณะที่ยังมีชื่อเสียงโด่งดังโดยถูกนักเลงอันธพาลรุมแทงเสียชีวิต
อาเมิน

อาเมิน  เป็นสุริยเทพพระองค์หนึ่งและเป็นเทพประจำเมืองธีบส์ มักขนานามรวมกับเทพราเป็นเทพอาเมิน-เรหรืออาเมิน-เร ชาวกรีกเชื่อว่าเทพองค์นี้คือเทพซีอุสของพวกเขา
ลักษณะ.
เป็นชายทรงชุดฟาโรห์ ทรงมงกุฏทำด้วยขนนก สัญลักษณ์คือห่านและแกะ พระชายาคือเทพีมัตซึ่งเป็นเทพีแห่งท้องฟ้าและนกแร้ง มีพระโอรสคือเทพคอนซูซึ่งเป็นเทพแห่งดวงจันทร์และการพนัน
ตาราวา

ตาราวา เป็นอะทอลล์และเมืองหลวงของสาธารณรัฐคิริบาสในมหาสมุทรแปซิฟิกตอนกลาง ประกอบด้วยตาราวาเหนือที่มีประชากร 6,629 คน และตาราวาใต้ที่มีประชากร 56,388 คน ซึ่งมีจำนวนครึ่งหนึ่งของประเทศตามข้อมูลเมื่อ 2015[ [update]] เกาะนี้เป็นหนึ่งในสถานที่สำคัญในยุทธการที่ตาราวา ซึ่งเป็นหนึ่งในสมรภูมิสำคัญในมหาสมุทรแปซิฟิก ในช่วงสงครามโลกครั้งที่ 2
พอร์ตวิลา

พอร์ตวิลา (17°45′S 168°18′E) เป็นเมืองหลวงของสาธารณรัฐวานูวาตู อยู่ทางตอนใต้ของเกาะเอฟาเตในจังหวัดเชฟา เมืองนี้มีประชากรประมาณ 38,000 คน หรือประมาณ 65 % ของประชากรทั้งจังหวัดเชฟา พอร์ตวิลาเป็นศูนย์กลางทางเศรษฐกิจที่สำคัญของประเทศวานูวาตู 
พอร์ตวิลาถูกจับจองโดยชาวเมลานีเซีย ในปี พ.ศ. 2149 เปโดร เฟร์นันเดซ เด กีโรสและลูอิส วาซ เด ตอร์เรสได้เข้ามาสำรวจ จนในที่สุดใน ปี พ.ศ. 2430 ก็กลายเป็นดินแดนภายใต้การปกครองของประเทศอังกฤษและประเทศฝรั่งเศสร่วมกัน ในช่วงสงครามโลกครั้งที่ 2 พอร์ตวิลากลายเป็นฐานทัพอากาศของสหรัฐอเมริกาและออสเตรเลีย อีกทั้งยังเป็นหนึ่งในที่ตั้งของมหาวิทยาลัยเซาท์แปซิฟิกวิทยาเขตวานูวาตูอีกด้วย ภัยธรรมชาติที่สำคัญของพอร์ตวิลาคือไซโคลนและแผ่นดินไหว
Ѻ

Broad On (Ѻ, ѻ) เป็นอักษรซีริลลิกยุคเก่าตัวหนึ่ง ซึ่งเป็นอักษรต่างรูปของ On (О, о) แต่ยูนิโคดใช้ชื่อ Round Omega แทนอักษรตัวนี้ซึ่งไม่ได้มีความเกี่ยวข้องกับ Omega (Ѡ, ѡ) แต่อย่างใด อักษรตัวนี้มีค่าของเลขซีริลลิกเท่ากับ 70
Broad On ถูกใช้ในภาษาเชิร์ชสลาโวนิกเป็นอักษรตัวแรกของรากศัพท์ในตำแหน่งต่าง ๆ
แคนเซอร์ เดธมาสค์

แคนเซอร์ เดธมาสค์ (; โรมาจิ: "Kyansā no Desumasuku") ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีกรกฎ ผู้ดูแลปราสาทปูยักษ์ 1 ใน 12 ปราสาทแห่งแซงค์ทัวรี่
บทบาท.
ปรากฏตัวครั้งแรก.
เดธมาสค์ปรากฏตัวครั้งแรก ณ เทือกเขาโกโรโฮ ประเทศจีน โดยได้รับคำสั่งจากเคียวโกเพื่อไปสังหารท่านผู้เฒ่าในข้อหาทรยศต่อแซงค์ทัวรี่ แต่ในขณะที่เดธมาสค์กำลังจะลงมือนั้น ดราก้อน ชิริว ได้เข้ามาขัดขวางเสียก่อน ชิริวโจมตีเดธมาสค์ด้วยหมัดมังกรผงาดโรซันซึ่งสามารถทำให้เดธมาสค์ถึงกับกระเด็นเลยทีเดียว เดธมาสค์จึงตัดสินใจใช้พลังสู่ยมโลกเซกิชิกิ ในขณะนั้นเอง แอเรียส มู ก็ปรากฏตัวขึ้นเพื่อมาแจ้งข่าวกับท่านผู้เฒ่า ดังนั้น เดธมาสค์จึงตัดสินใจถอยกลับไปยังแซงค์ทัวรี่ เนื่องจากไม่ต้องการต่อสู้กับโกลด์เซนต์พร้อมกันทีเดียวถึง 2 คน
ผู้ดูแลปราสาทปูยักษ์.
เดธมาสค์ได้ขังวิญญาณผู้ที่เขาเคยฆ่าไว้ที่ปราสาท ทำให้ดูชั่วร้ายมาก รวมทั้งยังเป็นหนึ่งในเซนต์ผู้รู้ความลับของเคียวโก แต่ยังรับใช้เค้าอยู่ โดยเดธมาสค์ได้ใช้ เซกิชิกิ ใส่ชิริว จนวิญญาณมุ่งไปสู่ยมโลก แต่ปรากฏว่า ชิริวกลับมาได้ จึงใช้พลังอีกครั้ง แต่คราวนี้เขาได้ตามไปเพื่อโยนชิริวลงบ่อนรกเองเลย ทันใดนั้นก็ได้ยินเสียงของชุนเรย์ เดธมาสค์ใช้สะกดจิตทำให้ชุนเรย์ตกลงไปน้ำตกโรซัน ก่อนที่โยนชิริวลงบ่อนรก แต่ด้วยความชั่วช้าของเขาโกลต์ คล็อธ จึงไม่ยอมรับเขาแล้วหลุดออกจากร่าง ซึ่งเป็นเหตุให้พ่ายต่อชิริวนั่นเอง
สงครามสุริยะเทพอาเบล.
ในภาคสงครามสุริยะเทพอาเบล เดธมาสค์ได้ฟื้นคืนชีพโดยอาศัยพลังของเทพอาเบล เนื่องจากเดธมาสค์มีความเชื่อว่าความแข็งแกร่ง คือ ความถูกต้อง ดังนั้น จึงได้สวามิภักดิ์ต่ออาเบลหลังจากที่อาเทน่าตายลง เดธมาสค์ได้ต่อสู้กับดราก้อน ชิริวซึ่งเดินทางมาช่วยเหลืออาเทน่า โดยได้ใช้พลังสู่ยมโลกเซกิชิกิ เมื่อมาถึงนรกเดธมาสค์ได้บอกให้ชิริวรู้เรื่องการเดินทางไปสู่ความตายของอาเทน่าก่อนที่จะสังหารชิริว อย่างไรก็ตาม ชิริวได้ใช้หมัดมังกรผงาดโรซันสังหารเดธมาสค์ลงได้อีกครั้งหนึ่ง
สงครามศักดิ์สิทธิ์-เทพเจ้าฮาเดส.
เดธมาสค์ ปรากฏตัวอีกครั้งในฐานะสเป็คเตอร์ของฮาเดส โดยได้รับคำสั่งจากฮาเดสเพื่อมาเด็ดศีรษะของอาเทน่า ซึ่งภายหลังแอเรียส ชิออน ได้บอกความจริงว่า การที่พวกโกลด์เซนต์ที่ตายไปยอมเป็นลูกน้องของฮาเดสนั้น เนื่องจากต้องการปลุกอาเทน่าคล็อธขึ้นมา 
ภาคฮาเดสนั้น เดธมาสค์จะปรากฏตัวคู่กับพิสซิส อโฟรดิเทเสมอ โดยในระหว่างการต่อสู้กับ แอเรียส มู ที่ปราสาทแกะขาวนั้น เดธมาสค์โจมตีมูด้วยพลังสู่ยมโลกเซกิชิกิ แต่ไม่สามารถทำอะไรมูได้ ในระหว่างนั้นเอง เซย่าได้เดินทางมาถึงปราสาทแกะขาวและได้เป็นคู่ต่อสูของเดธมาสค์อีกคน ในที่สุด เดธมาสค์ก็จบชีวิตลงอีกครั้งด้วยท่าสตาร์ไลท์เอ็กซ์ทิงชั่นของมู 
หลังจากนั้น เดสมาสค์และอโฟรดิเท ปรากฏตัวอีดครั้ง ณ ปราสาทฮาเดส เพื่อต้องการขอพบฮาเดส อย่างไรก็ตาม ไวเวิร์น ราดาแมนทีส ได้ปฏิเสธที่จะให้ทั้ง 2 เข้าพบฮาเดสและได้ลงโทษทั้ง 2 คนที่ไม่สามารถเด็ดศีรษะของอาเทน่าได้ โดยการส่งอโฟรดิเทและเดสมาสค์กลับไปยังขุมนรกอีกครั้ง
หลังจากนั้น เดธมาสค์ปรากฏตัวอีกครั้ง ณ ยมโลก โดยได้ร่วมมือกับโกลด์เซนต์ทั้ง 11 คน ในการทำลายกำแพงวิปโยคเพื่อเปิดทางให้พวกเซย่า เดินทางไปยังเอลิเชี่ยนเพื่อช่วยเหลืออาเทน่า
ท่าไม้ตาย.
ท่าไม้ตายของเดธมาสค์ ได้แก่ พลังสู่ยมโลกเซกิชิกิ (Seki Shiki Mei Kai Ha) ซึ่งเป็นท่าที่สามารถส่งคนที่ยังมีชีวิตไปสู่ยมโลกได้ ซึ่งเป็นท่าที่มาจากบริเวณกระจุกดาวเปรเซเป้ (กระจุกดาวรวงผึ้ง) แห่งกลุ่มดาวปู (ในภาษาจีน เรียกกระจุกดาวนี้ว่า "จิชิกิ" และในภาษาญี่ปุ่นออกเสียงว่า "เซกิชิกิ"; 積屍氣) ที่เป็นจุดที่วิญญาณบนโลกวนเวียนอยู่